[{"text_idx": "#000006", "text": "Mae daeargrynfeydd dinistriol wedi lladd miloedd o bobl yn Nhwrci a Syria. Mae elusennau sy\u2019n aelodau o DEC yn eisoes yn ymateb i\u2019r daeargryn yn uniongyrchol neu drwy bartneriaid lleol yn Nhwrci a Syria."}, {"text_idx": "#000008", "text": "Mae bod yn agored i\u2019r tywydd oer yn arbennig o beryglus i\u2019r rhai sy\u2019n fwy agored i niwed, gan gynnwys pobl hy\u0302n, plant, menywod beichiog a\u2019r rhai sydd a\u0302 chyflyrau meddygol yn barod. Mae ffoaduriaid a phobl wedi\u2019u dadleoli hefyd yn wynebu mwy o risg. Syria sydd a\u0302\u2019r nifer uchaf o bobl wedi\u2019u dadleoli\u2019n fewnol yn y byd: 6.8 miliwn."}, {"text_idx": "#000009", "text": "Mae gan yr elusennau sy\u2019n aelodau o DEC gysylltiadau lleol cryf a\u0302\u2019r gymuned, arweinwyr crefyddol a henuriaid, ac maen nhw wedi trafod mynediad yn lleol i sicrhau y gallan nhw gael y cymorth at y bobl sydd ei angen fwyaf. Mae\u2019r cysylltiadau hyn yn helpu i sicrhau bod cymorth yn cyrraedd y bobl iawn. Mae DEC yn cyflawni ro\u0302l oruchwylio i sicrhau atebolrwydd a thryloywder."}, {"text_idx": "#000010", "text": "Gall elusennau sy\u2019n aelodau o DEC gynyddu eu hymdrechion ar draws y ddwy wlad yn yr ardaloedd sydd wedi\u2019u dinistrio waethaf, ond mae angen cyllid sylweddol i wneud hynny. Maen nhw wedi amcangyfrif i ddechrau y bydd angen o leiaf \u00a3140 miliwn ar gyfer eu hymateb."}]